
PRIPOROČILA

Evropski ekonomsko-socialni odbor (EESO)

podpira krepitev sodelovanja nacionalnih organov na notranjem trgu;

ugotavlja, da si je na vseh področjih bistveno prizadevati za boljšo komunikacijo, usklajevanje in sodelovanje med nacionalnimi organi, da bi se izboljšala zlasti podpora pritožnikom. Pri tem EESO ponovno poudarja ključno vlogo tolmačev in prevajalcev. Jeziki so še vedno velika ovira, ki omejuje dostop do postopkov;

pozdravlja odločitev Komisije, da hitro začne vključevati priporočila iz poročila o strateškem dialogu o prihodnosti evropskega kmetijstva v zakonodajni postopek;

podpira duh odprtega dialoga med različnimi akterji v verigi preskrbe s hrano, ki je v zadnjih mesecih prevladoval zlasti v okviru strateškega dialoga in upa, da se bo ta duh nadaljeval v okviru nedavno ustanovljenega Evropskega odbora za agroživilski sektor (EBAF);

razume, da ni ocene učinka, glede na to, da je predlog uredbe namenjen zgolj pojasnitvi načinov sodelovanja med nacionalnimi organi, ki so že določeni v direktivi o nepoštenih poslovnih praksah;

poziva sozakonodajalca, naj zagotovita, da bo predlagana uredba ostala zakonodajni akt, katerega cilj je izključno opredeliti upravne in postopkovne ukrepe;

poziva sozakonodajalca, naj bodo podjetja, ki delujejo na notranjem trgu, deležna pravne varnosti, da bodo lahko za svoje pogodbe svobodno izbirala pravo in pristojnost, ob spoštovanju konkurenčnega prava.

poziva, naj se zaradi neusklajenosti med državami članicami ukrepi iz uredbe uporabljajo le za sodelovanje med izvršilnimi organi, ki nadzorujejo izvajanje zakonodaje o nepoštenih trgovinskih praksah in pragov, ki so usklajeni na ravni EU v členih 3 in 4 direktive o nepoštenih trgovinskih praksah;

poziva sozakonodajalca, naj imajo izvršilni organi absolutno pravico do zavrnitve prošenj za informacije o nacionalnih pravilih, ki niso usklajena z direktivo o nepoštenih trgovinskih praksah, zlasti ker so lahko nekatera od teh pravil nezdružljiva z notranjim trgom;

0. poziva evropska sozakonodajalca, naj ohranita notranji trg in ne predlagata ukrepov, ki bi privedli do ponovne nacionalizacije preskrbe v Evropi in s tem legitimirali omejitve lokalne preskrbe, kar ima lahko hude posledice za potrošnike in trajnostnost proizvodov.

POJASNILA

Utemeljitev priporočil 1.1 in 1.2

EESO je večkrat poudaril pomen izboljšanja usklajevanja, sodelovanja in komunikacije med nacionalnimi organi. Obstajajo številni vzvodi za izboljšave v tej smeri[footnoteRef:2]. Skladno in učinkovito izvajanje in izvrševanje pravil je odločilno za pravilno delovanje notranjega trga in boljši dostop pritožnikov do pravnega varstva. [2: 	Mnenje EESO (dosje INT/932) Digitalizacija pravosodja v Evropski uniji – Zbirka orodij za izkoriščanje priložnosti, UL C 286, 16.7.2021, str. 88.] 


EESO poziva sozakonodajalca, naj zagotovita, da bo uredba ostala zakonodajni akt o upravnih in postopkovnih ukrepih, ki se bo uporabljal le za sodelovanje med izvršilnimi organi na področju nepoštenih trgovinskih praks.

EESO prav tako poziva sozakonodajalca, naj ne spreminjata direktive o nepoštenih trgovinskih praksah in v predlagano uredbo ne vključita novih pravil, dokler ne bodo znani rezultati ocene direktive o nepoštenih poslovnih praksah.

Utemeljitev priporočil 1.3 in 1.4

Iz obrazložitvenega memoranduma je razvidno, da ta predlog temelji na priporočilih iz poročila o strateškem dialogu o prihodnosti kmetijstva EU, ki je bilo predsednici Evropske komisije predstavljeno septembra 2024. Poročilo je rezultat večmesečnih razprav med 29 organizacijami iz agroživilskega sektorja. EESO čestita različnim deležnikom za opravljeno delo in spodbuja Komisijo, naj duh dobrega sodelovanja ohrani tudi v Evropskem svetu za kmetijstvo in hrano.

EESO podpira tudi priporočila iz tega poročila kot rezultat sodelovanja vseh akterjev v verigi, ki si skupaj prizadevajo za podpiranje prehoda agroživilske verige na trajnostnost.

Utemeljitev priporočil 1.5 do 1.8

EESO poudarja pomen doslednosti, sorazmernosti in učinka tega predloga za pravno varnost podjetij, na katere se ta predlog nanaša (glej poročilo Maria Draghija[footnoteRef:3], poročilo Enrica Lette[footnoteRef:4] in zavezo Ursule von der Leyen glede preverjanja vpliva na konkurenčnost[footnoteRef:5]). [3: 	Poročilo Maria Draghija.]  [4: 	Poročilo Enrica Lette.]  [5: 	https://commission.europa.eu/topics/eu-competitiveness_sl.] 


EESO pričakuje, da bo Komisija zagotovila učinkovita jamstva za podjetja, zlasti v zvezi s spoštovanjem izbire pogodbenih strank glede prava in pristojnosti, ob spoštovanju konkurenčnega prava.

Predlagana uredba pravzaprav sploh ne bi bila problematična, če bi po vsej Evropski uniji veljala enaka pravila. Ker pa Direktiva (EU) 2019/633 o nepoštenih trgovinskih praksah iz leta 2019 določa le minimalno harmonizacijo, so države članice na tem področju sprejele zelo različna pravila.

Vendar drugi odstavek člena 2(1) določa, da se „prošnje za informacije“ iz uredbe lahko uporabijo tudi v zvezi z nacionalnimi pravili (sprejetimi v skladu z direktivo o nepoštenih trgovinskih praksah). Člen 5, ki se nanaša na „prošnje za informacije“, v točki 4 povzema možnost iz člena 2, da lahko ta pravica velja tudi za nacionalne ukrepe. Ta točka vsebuje tudi določbo, da lahko zaprošeni organ zavrne predložitev takih informacij.

V praksi je deset nepoštenih trgovinskih praks nezakonitih v vseh državah članicah. Doslej je to edina uskladitev. Nekatere države članice dovoljujejo šest „sivih“ praks iz direktive o nepoštenih trgovinskih praksah, če so bile vnaprej dogovorjene, medtem ko jih druge enostavno prepovedujejo.

Nacionalni ukrepi, ki odstopajo od ukrepov iz direktive ali dopolnjujejo njene prakse, so lahko prilagoditev nacionalnega odziva na lastne razmere, zato ne spadajo na področje uporabe tega predloga uredbe.

0. Poleg tega je večina držav članic spremenila ali odpravila pragove glede prometa, določene v direktivi o nepoštenih trgovinskih praksah. Več držav članic je na seznama „sivih“ in „črnih“ praks dodalo nove prakse.
· Vendar se lahko izkaže, da so nekateri nacionalni predpisi, ki so strožji od direktive o nepoštenih trgovinskih praksah, v nasprotju z zakonodajo EU, saj Komisija aprila 2024 še ni zaključila „preverjanja skladnosti“, ki zajema oceno združljivosti nacionalnih izvedbenih ukrepov z določbami direktive o nepoštenih trgovinskih praksah[footnoteRef:6]. [6: 	COM(2024) 176 final.] 

· Strožji nacionalni predpisi niso bili predmet prošnje za informacije ali bolj poglobljene študije, da bi se ocenila njihova združljivost s pravili o delovanju notranjega trga v skladu s členom 9 direktive o nepoštenih trgovinskih praksah[footnoteRef:7]. [7: 	COM(2024) 176 final.] 

· Komisija doslej še ni obravnavala pritožb glede združljivosti nacionalnih pravil s pravili o delovanju notranjega trga.

EESO je zaradi teh ugotovitev zaskrbljen, da je ogrožena pravna varnost podjetij. Poziva k zaščitnim ukrepom s ciljem, da pravila ne bi omogočala uporabe določb o izbiri drugega prava in pristojnosti, ki niso dogovorjeni v pogodbi, pri čemer je treba spoštovati konkurenčno pravo.

Da bi zagotovili pravno varnost področja uporabe, EESO poziva, naj se v členu 2 predlagane uredbe določi, naj se ta uporablja v strogo določenem okviru, in sicer:
a) za nepoštene trgovinske prakse iz člena 3(1) in (2) direktive o nepoštenih trgovinskih praksah;
b) na podlagi pragov prometa, določenih v členu 1 direktive o nepoštenih trgovinskih praksah.

EESO poziva tudi k pojasnitvi pravice gospodarskih subjektov do obrambe, zlasti v postopkih proti podjetju in v zvezi z razlogi za tak postopek. Zadevna podjetja bi bilo treba o takšnih postopkih obvestiti. Takšna obvestila bi morala omogočati zlasti oceno združljivosti z notranjim trgom brez ustvarjanja dodatnih upravnih bremen. Vendar je bistveno, da za obveznost obveščanja kupca veljajo nacionalna pravila o razkritju informacij, zato da to ne ogroža preiskave ali zavarovanja dokazov.

Utemeljitev priporočila 1.9

Poleg tega bi to negotovost lahko okrepile nekatere države članice, ki bi želele uporabiti svoja nacionalna pravila za pogodbe, zakonito sklenjene v drugi državi EU, ob spoštovanju konkurenčnega prava.

Vendar je v predlagani uredbi pojasnjeno, da ne posega v pravila Unije in nacionalna pravila o mednarodnem zasebnem pravu[footnoteRef:8]. Zgolj navedba, kam uredba ne posega, ne zadostuje. [8: 	Uvodna izjava (4) predloga uredbe.] 


EESO poudarja, da krepitev čezmejnega izvrševanja in usklajevanja v nobenem primeru ne sme okrepiti prizadevanj neke države za uveljavljanje ekstrateritorialne uporabe nacionalne zakonodaje.

EESO se zato zavzema za to, da zaprošeni izvršilni organi ohranijo absolutno pravico, da zavrnejo odgovor na prošnjo, kadar se ta nanaša na neusklajene nacionalne ukrepe.

Utemeljitev priporočila 1.10

Notranji trg EU trgovcem na drobno in na debelo omogoča večjo izbiro izdelkov pod boljšimi pogoji. Prihranki zaradi optimalne ponudbe na notranjem trgu se prenesejo na potrošnike, saj lahko trgovci na drobno in na debelo zaradi močne konkurence svojim strankam ponudijo večjo izbiro izdelkov po nižjih cenah[footnoteRef:9]. Kljub stabilizaciji inflacije potrošnike v EU še vedno zelo skrbi dostopnost hrane. [9: 	Poročilo Skupnega raziskovalnega središča iz leta 2020 o teritorialnih omejitvah oskrbe.] 


Enrico Letta je v svojem poročilu o enotnem trgu potrdil, da ponovna nacionalizacija notranjega trga na področju preskrbe zmanjšuje blaginjo potrošnikov[footnoteRef:10]. [10: 	„The renationalisation of sourcing and trading is bounded to affect ultimately the benefits that consumers derive from the Single Market.“] 


Bolj kot je preskrba na enotnem trgu za kupce zapletena ali negotova, večja je verjetnost, da se bodo vrnili k domači preskrbi.

Evropska komisija je že ugotovila, da teritorialne omejitve dobave, ki jih velika multinacionalna podjetja nalagajo trgovcem na drobno, evropske potrošnike stanejo 14 milijard EUR letno[footnoteRef:11]. Odtlej so že mnoge države članice pozvale Evropsko komisijo, naj nemudoma ukrepa[footnoteRef:12]. [11: 	Poročilo Skupnega raziskovalnega središča iz leta 2020 o teritorialnih omejitvah oskrbe.]  [12: 	Na začetku leta so številni akterji (BEUC – Evropska potrošniška organizacija, Evropska komisija, Mouvement des Entreprises de France) jasno povedali, da je to nujno.] 


PREDLOGI SPREMEMB ZAKONODAJNEGA PREDLOGA EVROPSKE KOMISIJE

Predlog spremembe 1
(povezano s priporočilom 1.8)

	Predlog Komisije
	Predlog spremembe EESO

	Člen 2

Področje uporabe

1. Ta uredba se uporablja za izvrševanje prepovedi nepoštenih trgovinskih praks med podjetji v verigi preskrbe s kmetijskimi in živilskimi proizvodi iz člena 3(1) in (2) Direktive (EU) 2019/633 s čezmejno razsežnostjo.
	Člen 2

Področje uporabe

1. Ta uredba se uporablja za izvrševanje prepovedi nepoštenih trgovinskih praks med podjetji v verigi preskrbe s kmetijskimi in živilskimi proizvodi iz člena 3(1) in (2) Direktive (EU) 2019/633 s čezmejno razsežnostjo in na podlagi področja uporabe, opredeljenega v členu 1 Direktive (EU) 2019/633.



	Obrazložitev

	Člen 2(1) pojasnjuje, da se ta uredba uporablja samo za nepoštene trgovinske prakse iz člena 3(1) in (2) direktive o nepoštenih trgovinskih praksah. Dodano pojasnilo je bistveno za omejitev tveganja ekstrateritorialnosti.



Predlog spremembe 2
(povezano s priporočilom 1.9)

	Predlog Komisije
	Predlog spremembe EESO

	Člen 5
Prošnje za informacije

[...]
4. Države članice se lahko odločijo, da lahko izvršilni organi uporabijo možnosti iz tega člena v zvezi z nacionalnimi pravili v smislu člena 9 Direktive (EU) 2019/633.
Kadar izvršilni organ prosilec uporabi možnost iz pododstavka 1, lahko zaprošeni izvršilni organ zavrne predložitev informacij, pri čemer navede razloge za zavrnitev.
	Člen 5
Prošnje za informacije

[...]
4. Države članice se lahko odločijo, da lahko izvršilni organi uporabijo možnosti iz tega člena v zvezi z nacionalnimi pravili v smislu člena 9 Direktive (EU) 2019/633.
Kadar izvršilni organ prosilec uporabi možnost iz pododstavka 1, lahko zaprošeni izvršilni organ zavrne predložitev informacij, ne glede na določbe člena 10.



	Obrazložitev

	Člen 5 določa, da lahko izvršilni organi uporabijo možnosti iz tega člena v zvezi z nacionalnimi pravili, ki so strožja od pravil iz direktive o nepoštenih trgovinskih praksah, vendar lahko zaprošeni izvršilni organ predložitev takih informacij zavrne. Kot že rečeno, je v duhu besedila ta pravica do zavrnitve absolutna in neodvisna od člena 10. To je treba jasno navesti.



Predlog spremembe 3
(povezano s priporočilom 1.9)

	Predlog Komisije
	Predlog spremembe EESO

	Člen 10

Zavrnitev prošnje za medsebojno pomoč

1. Zaprošeni izvršilni organ lahko zavrne prošnjo za informacije v skladu s členom 5 samo, če velja eno ali oboje od naslednjega:
	Člen 10

Zavrnitev prošnje za medsebojno pomoč

1. Zaprošeni izvršilni organ lahko zavrne prošnjo za informacije v skladu s členom 5 (1) samo, če velja eno ali oboje od naslednjega:



Predlog spremembe 4
(povezano s priporočiloma 1.9 in 1.10)
Doda se nova uvodna izjava:

	Predlog Komisije
	Predlog spremembe EESO

	:
	Uvodna izjava X
Za obveznost obveščanja kupca veljajo nacionalna pravila, ki lahko omejijo razkritje informacij, kadar bi to lahko škodovalo preiskavi za zavarovanje dokazov.



Predlog spremembe 5
(povezano s priporočiloma 1.9 in 1.10)
Vstavi se novo poglavje V z novim členom 21

	Predlog Komisije
	Predlog spremembe EESO

	 
	Člen 21

Izvršilni organ prosilec kupcu, ki je predmet preiskave zaradi nepoštene trgovinske prakse s čezmejno razsežnostjo ali nepoštene trgovinske prakse velikega obsega s čezmejno razsežnostjo, v skladu z nacionalnim pravom zagotovi:

a) dostop do dokumentov, na podlagi katerih je izvršilni organ prosilec ali koordinator, imenovan v skladu s členom 13(2), ugotovil, da je potrebna prošnja za medsebojno pomoč;
b) informacije o korakih in ukrepih, ki jih je sprejel zaprošeni izvršilni organ v skladu s členom 6(3);
c) dostop do dokumentov, na podlagi katerih je izvršilni organ prosilec v skladu s členom 7(2) ugotovil, da kupec nima zadostnih sredstev;
d) uradno obvestilo zaprošenega organa o zavrnitvi ali sprejetju zaprosila in pojasnilo o pravici do pridobitve dodatnih podrobnosti;
e) izdaja opozorila v skladu s členom 19 v XX dneh;
f) možnost, da izrazi svoja stališča, preden se sprejme odločitev, ki bi negativno vplivala nanj, zlasti s pojasnitvijo vprašanj v zvezi z morebitno kršitvijo Direktive (EU) 2019/633;
g) možnost, da posreduje svoje ugotovitve, kadar obstajajo utemeljeni razlogi za domnevo, da nacionalna pravila iz člena 9 Direktive (EU) 2019/633 niso združljiva s pravili o delovanju notranjega trga.



	Obrazložitev

	Cilj je vzpostaviti ravnovesje med pravico do obrambe in pravili za razkritje informacij med preiskavo. Zato se je treba sklicevati na nacionalno zakonodajo.



V Bruslju, 12. marca 2025


Predsednik strokovne skupine za kmetijstvo, razvoj podeželja in okolje
Peter SCHMIDT

_____________

